《感怀》
明代·刘溥

塞雁南飞又北旋，上皇音问转茫然。
孤臣自恨无容地，逆虏犹存共戴天。
王衍昔年知石勒，谢玄何日破苻坚。
京城四塞山河固，一望龙沙一泪涟。

作者简介：苏州府长洲人，字原博。祖、父皆以医得官。宣德初，以善医授惠州局副使。后调太医院吏目。博通经史，精天文律历之学，亦善画工诗，与晏铎、王淮、汤胤绩、苏平、邹亮、蒋忠等号“景泰十才子”，常被推为盟主。有《草窗集》。